Jelgavā, 2024.gada \_\_\_\_\_\_\_\_ (prot. Nr.\_\_, \_\_p.)

**JELGAVAS VALSTSPILSĒTAS PAŠVALDĪBAS 2024.GADA 23.MAIJA**

**SAISTOŠIE NOTEIKUMI NR.\_\_\_\_\_\_**

**“KĀRTĪBA, KĀDĀ TIEK SASKAŅOTA UN ORGANIZĒTA IELU TIRDZNIECĪBA UN TIRGUS STATUSA PIEŠĶIRŠANA JELGAVAS VALSTSPILSĒTAS PAŠVALDĪBAS ADMINISTRATĪVAJĀ TERITORIJĀ”**

*Izdoti saskaņā ar*

*Ministru kabineta noteikumu Nr. 440*

*"*[*Noteikumi par tirdzniecības veidiem,
kas saskaņojami ar pašvaldību, un tirdzniecības
organizēšanas kārtību*](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu)*"  8.1 un* [*9. punktu*](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu#p9)

1. **Vispārīgie jautājumi**

1.1. Saistošie noteikumi (turpmāk – Noteikumi) nosaka:

 1.1.1. kārtību, kādā tirdzniecības dalībnieks vai tirdzniecības organizators saskaņo ar Jelgavas valstspilsētas pašvaldību (turpmāk – pašvaldība) tirdzniecības vietas iekārtošanu un saņem atļauju ielu tirdzniecībai vai ielu tirdzniecības organizēšanai;

 1.1.2. kārtību, kādā saņem atļauju ielu tirdzniecībai pašvaldības iekārtotās ielu tirdzniecības vietās;

 1.1.3. ielu tirdzniecības vietās realizējamo preču grupas;

 1.1.4. ielu tirdzniecības dalībnieka un ielu tirdzniecības organizatora pienākumus kārtības nodrošināšanai;

 1.1.5. kārtību, kādā ar pašvaldību saskaņojama sabiedriskās ēdināšanas pakalpojumu sniegšana un saņemama ielu tirdzniecības atļauja;

 1.1.6. nosacījumus pašvaldības izsniegtās ielu tirdzniecības vai ielu tirdzniecības organizatora atļaujas darbības apturēšanai uz laiku vai anulēšanai;

 1.1.7. tirgus statusa piešķiršanas kārtību un atcelšanas kārtību.

1.2. Pašvaldības administratīvajā teritorijā ielu tirdzniecība un ielu tirdzniecības organizēšana, tai skaitā sabiedriskā ēdināšanas pakalpojumu sniegšana publiskās vietās, atļauta tikai pēc pašvaldības atļaujas saņemšanas.

1.3. Atļauju ielu tirdzniecībai un atļauju ielu tirdzniecības organizēšanai izsniedz uz iesniegumā norādīto laika periodu, bet ne ilgāk kā uz vienu gadu.

**2. Kārtība, kādā tirdzniecības dalībnieks vai tirdzniecības organizators saskaņo ar pašvaldību tirdzniecības vietas iekārtošanu un saņem atļauju ielu tirdzniecībai vai ielu tirdzniecības organizēšanai**

2.1. Atļaujas saņemšanai ielu tirdzniecībai, ielu tirdzniecības dalībnieks ne vēlāk kā piecas dienas pirms plānotās tirdzniecības pašvaldībai iesniedz iesniegumu. Ministru kabineta 2010.gada 12.maija noteikumu Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” (turpmāk – MK noteikumi) 15.punktā noteiktajam papildus jāpievieno šādi dokumenti:

 2.1.1. tirdzniecības vietas iekārtojuma un objekta vizualizācija;

2.1.2. pārvietojamā mazumtirdzniecības punkta kustības maršrutu, automašīnas valsts reģistrācijas numuru, norādot ielu tirdzniecības veikšanai nepieciešamās pieturvietas un laikus, ja tirdzniecība paredzēta vairākās publiskās vietās;

 2.1.3. saskaņojumu ar nekustamā īpašuma īpašnieku, tai skaitā zemes īpašnieku.

2.2. Lai saņemtu pašvaldības atļauju ielu tirdzniecības organizēšanai un kļūtu pa tirdzniecības organizatoru, juridiskā vai fiziskā persona, kura reģistrējusi saimniecisko darbību, vai publiskā persona pašvaldībā iesniedz iesniegumu un MK noteikumu 19.punktā noteiktos dokumentus.

2.3. Noteikumu 2.1. un 2.2. punktā minēto iesniegumu un tā pielikumus iesniedz klātienē pašvaldības Klientu apkalpošanas centrā vai nosūta elektroniski, izmantojot tiešsaistes formu valsts pārvaldes pakalpojumu portālā [www.latvija.lv](http://www.latvija.lv) .

2.4. Ielu tirdzniecības vietu tirdzniecības organizators saskaņo, ja:

2.4.1. ielu tirdzniecības iekārtas ir mobilas, ātri pārvietojamas;

 2.4.2. paredzētā tirdzniecības vieta nebojā zālāju, apstādījumus un ielas ietvju segumu;

 2.4.3. ielu tirdzniecības vieta netraucē piekļuvi ieejām/izejām ēkās, tostarp evakuācijas izejām;

 2.4.4. pārvietojamā mazumtirdzniecības punkta kustības noteiktajā maršrutā apstāšanās notiek, ievērojot ceļu satiksmes drošību un netraucējot transportlīdzekļu un gājēju satiksmi.

2.5. Pašvaldības administratīvajā teritorijā ielu tirdzniecība nav atļauta:

 2.5.1. uz ietvēm, ja tas traucē gājēju kustību un satiksmi;

 2.5.2. autostāvvietā, izņemot pašvaldības saskaņotu publisku pasākumu laikā vai, ja tas atļauts pārvietojamā mazumtirdzniecības punkta maršrutā saskaņā ar šo noteikumu 2.1.2. apakšpunktā saskaņoto maršruta plānu, vai pie komercobjekta, ņemot vērā autostāvvietu skaita pietiekamību un tas netraucē satiksmei vai gājēju kustībai;

 2.5.3. uz velo joslām un brauktuvēm;

 2.5.4. zālājos, izņemot pasākumu laikā.

2.6. Pašvaldība piecu darba dienu laikā pēc šajos noteikumos visu dokumentu saņemšanas izskata tos un izsniedz atļauju ielu tirdzniecībai publiskās vietās (ielu tirdzniecībai vai ielu tirdzniecības organizēšanai) vai atteikumu izsniegt atļauju tirdzniecībai publiskās vietās un paziņo to iesnieguma iesniedzējam Paziņošanas likuma noteiktajā kārtībā.

2.7. Ja ir izmaiņas dalībnieku sarakstā, tirdzniecības organizators trīs darba dienu laikā, pēc pasākuma norises, iesniedz precizētu tirdzniecības dalībnieku sarakstu.

2.8. Pašvaldība ir tiesīga atteikt tirdzniecības dalībniekam izsniegt atļauju ielu tirdzniecībai, ja:

 2.8.1. nav iesniegti visi nepieciešamie dokumenti atbilstoši MK noteikumu un šo noteikumu prasībām;

 2.8.2. tirdzniecības dalībniekam nav spēkā normatīvos aktos noteiktās nepieciešamās licences vai atļaujas;

2.8.3. tirdzniecības dalībnieks sniedzis nepatiesas ziņas atļaujas saņemšanai;

2.8.4. tirdzniecību plānots veikt vietā, kas neatbilst tās izmantošanas mērķim;

2.8.5. tirdzniecības dalībnieks nav samaksājis pašvaldības nodevu saskaņā ar normatīvo aktu.

2.9. Atļauja ielu tirdzniecībai publiskā vietā tiek izsniegta pēc pašvaldības nodevas samaksas.

2.10. Tirdzniecības dalībnieks vai tirdzniecības organizators nav tiesīgs nodot ielu tirdzniecības vai ielu tirdzniecības organizēšanas atļauju citai personai.

2.11. Tirdzniecības dalībniekam ir jānodrošina ielu tirdzniecības atļaujas atrašanās tirdzniecības vietā un tirdzniecības organizatoram ir jānodrošina ielu tirdzniecības organizēšanas atļaujas atrašanās pie tirdzniecības organizatora.

1. **Kārtība, kādā izsniedz atļauju ielu tirdzniecībai pašvaldības iekārtotās ielu tirdzniecības vietās**

3.1. Atļaujas saņemšanai ielu tirdzniecībai publiskā vietā pašvaldības iekārtotā ielu tirdzniecības vietā, tirdzniecības dalībnieks iesniedz Jelgavas valstspilsētas pašvaldības iestādē “Pilsētsaimniecība” Pulkveža Oskara Kalpaka ielā 16A, Jelgavā iesniegumu vai elektroniski uz e-pasta adresi pilsetsaimnieciba@jelgava.lv, kurā norādīta informācija un pievienoti dokumenti saskaņā ar MK noteikumu 15.punktā noteikto.

3.2. Jelgavas valstspilsētas pašvaldības iestāde "Pilsētsaimniecība" ne vēlāk kā piecu darba dienu laikā pēc iesnieguma saņemšanas, izvērtē iesniegumu un izsniedz atļauju vai atteikumu ielu tirdzniecībai pašvaldības iekārtotā ielu tirdzniecības vietā un paziņo to iesnieguma iesniedzējam uz iesniegumā norādīto adresi.

3.3. Jelgavas valstspilsētas pašvaldības iestāde "Pilsētsaimniecība" atsaka izsniegt atļauju ielu tirdzniecībai pašvaldības iekārtotā ielu tirdzniecības vietā, ja:

 3.3.1. nav iesniegti visi nepieciešamie dokumenti, atbilstoši MK noteikumiem un šo noteikumu prasībām;

 3.3.2. tirdzniecības dalībnieks sniedzis nepatiesas ziņas atļaujas saņemšanai;

 3.3.3. tirdzniecību plānots veikt vietā, kas nav pašvaldības iekārtotā ielu tirdzniecības vieta.

 3.4. Atļauja ielu tirdzniecībai pašvaldības iekārtotā ielu tirdzniecības vietā tiek izsniegta pēc pašvaldības nodevas samaksas.

1. **Pašvaldības iekārtotās ielu tirdzniecības vietās realizējamo preču grupas**

4.1. Pašvaldības iekārtotās ielu tirdzniecības vietās realizējamo preču grupas:

 4.1.1. pašu ražotā lauksaimniecības produkcija:

 4.1.1.1. izmantošanai pārtikā paredzētie augkopības produkti nelielos apjomos saskaņā ar normatīvo aktu prasībām par primāro produktu apriti nelielos apjomos un biškopības produkti;

* + - 1. grieztos ziedus, zarus, no tiem gatavotus izstrādājumus, puķu un dārzeņu stādus, sīpolus, gumus, ziemcietes un sēklas;
			2. augļu koku un ogulāju stādus, dekoratīvo koku un krūmu stādmateriālu.

 4.1.2. savvaļas ogas, augļus, riekstus, sēnes un savvaļas ziedus;

 4.1.3. saldējums (saldējuma tirdzniecības vietās);

 4.1.4. skujkoki un zari (egļu tirdzniecības vietās);

4.1.5. pašu izgatavoti mākslas un amatniecības darinājumi.

**5. Ielu tirdzniecības dalībnieka un ielu tirdzniecības organizatora pienākumi kārtības nodrošināšanai**

5.1. Ielu tirdzniecības dalībnieks ir atbildīgs:

5.1.1. par spēkā esošo normatīvo aktu prasību ievērošanu, veicot tirdzniecību;

5.1.2. par ielu tirdzniecības atļaujā norādīto nosacījumu ievērošanu;

5.1.3. par saskaņotās tirdzniecības vietas izvietojuma, platības ievērošanu;

5.1.4. par saskaņotā tirdzniecības vietas vizuālā risinājuma ievērošanu;

5.1.5. par sanitārās tīrības un kārtības nodrošināšanu 1,5 m rādiusā ap tirdzniecības vietu, tai skaitā atkritumu savākšanu un izvešanu;

5.1.6. par speciālo iekārtu un objektu, kas tiek izmantoti tirdzniecības veikšanai, atbilstību normatīvo aktu prasībām;

5.2. Papildu MK noteikumu 23. punktā noteiktajam tirdzniecības organizators ir atbildīgs:

5.2.1. par saskaņoto tirdzniecības vietu skaita un izvietojuma, platības ievērošanu;

 5.2.2. par tīrības un kārtības nodrošināšanu, tai skaitā atkritumu savākšanu ielu tirdzniecības organizēšanas vietā;

5.2.3. par tualešu pieejamību apmeklētājiem, nepieciešamības gadījumā uzstādot pārvietojamās tualetes.

5.3. Ielu tirdzniecības organizatoram un ielu tirdzniecības dalībniekam aizliegts:

 5.3.1. veikt ielu tirdzniecību ārpus ielu tirdzniecības vai ielu tirdzniecības organizēšanas atļaujā noteiktās vietas un laika, kā arī realizēt preču grupas, kuras nav norādītas saņemtajā atļaujā;

 5.3.2. bojāt tirdzniecības vietas tuvumā esošos vides un apstādījumu elementus;

 5.3.3. aizsegt satiksmes organizācijas tehniskos līdzekļus, pasliktināt to redzamību un uztveršanu.

**6. Ielu tirdzniecības vietās realizējamo preču grupas**

6.1. Ar pašvaldību saskaņojamās ielu tirdzniecības vietās fiziskām personām, kurām atbilstoši nodokļu jomu reglamentējošiem normatīvajiem aktiem nav jāreģistrē saimnieciskā darbība, ir atļauts MK noteikumu 7.punktā noteiktās preču grupas, savukārt personām, kuras saimniecisko darbību reģistrējušas normatīvajos aktos noteiktajā kārtībā, papildu MK noteikumu 7.punktā noteiktām preču grupām ir atļauts realizēt šādas preču grupas:

 6.1.1. visa veida lauksaimniecības (augkopības, lopkopības, zivkopības, biškopības) un tās pārstrādes produkcija;

6.1.2. saldējums;

6.1.3. uzkodas;

6.1.4. bezalkoholiskie dzērieni;

6.1.5. ziedi, stādi, gumi un sēklas;

6.1.6. skuju koki un zari;

6.1.7. pašu izgatavoti mākslas darinājumi un amatniecības preces;

6.1.8. saimniecības preces;

6.1.9. tekstilpreces (izņemot lietotos apģērbus un apavus);

6.1.10. sporta un atpūtas inventārs.

6.1.11. dzērieni un uzkodas no speciālām iekārtām

6.1.12. mājas apstākļos ražots vīns, raudzētais dzēriens un pārējie alkoholiskie dzērieni (ievērojot pasākuma organizatora ieceri un pasākuma norises raksturu).

6.2. Netiek atļauta tabakas, tabakas izstrādājumu, nikotīnu saturošu produktu vai augu smēķēšanas produktu, tabakas aizstājējproduktu (tajā skaitā, nikotīna spilventiņi, tabakas karsēšanas ierīces un to uzpildes tvertnes u.c.), kā arī ar to lietošanu saistīto ierīču vai iekārtu tirdzniecība.

**7. Kārtība, kādā ar pašvaldību saskaņojama sabiedriskās ēdināšanas pakalpojumu sniegšana un saņemama ielu tirdzniecības atļauja**

7.1. Sabiedriskās ēdināšanas pakalpojumu sniegšana pašvaldībā jāsaskaņo, ja tās darbība tiek veikta publiskā vietā un nav attiecināma uz teritorijām, kurām piešķirts tirgus statuss.

7.2. Lai saskaņotu sabiedriskās ēdināšanas pakalpojumu sniegšanu un saņemtu atļauju ielu tirdzniecībai publiskā vietā, persona pašvaldības Klientu apkalpošanas centrā klātienē vai nosūtot elektroniski iesniedz iesniegumu, kurā norāda:

7.2.1. juridiskās personas nosaukumu, nodokļu maksātāja reģistrācijas numuru, kontakttālruni, e-pasta adresi;

 7.2.2. sabiedriskās ēdināšanas pakalpojumu sniegšanas veidu, vietu, laiku, periodu, ilgumu;

 7.2.3. preču sortimentu.

7.3. Noteikumu 7.2. punktā minētajam iesniegumam pievieno šādus dokumentus:

7.3.1. saskaņojumu ar nekustamā īpašuma īpašnieku vai tiesisko valdītāju par paredzēto ielu tirdzniecību, ja tirdzniecība tiks veikta minētajā nekustamajā īpašumā;

7.3.2. saskaņojumu ar Būvvaldi par objekta novietni situācijas plānā vai zemes robežu plānā un vietas vizualizāciju vai fotofiksāciju.

7.4. Sabiedriskās ēdināšanas pakalpojumu sniegšanu veic atbilstoši gadalaikam pavasara/vasaras sezonā vai rudens/ziemas sezonā.

7.5. Ielu tirdzniecības atļauja sabiedriskās ēdināšanas pakalpojumu sniegšanai publiskā vietā pasākuma norises laikā tiek izsniegta saskaņā ar pasākuma organizatora iecerēto pasākuma norises laiku.

7.6. Ielu tirdzniecības dalībniekam vai sabiedriskās ēdināšanas pakalpojumu sniedzējam pieslēgšanās pie esošajiem komunikāciju tīkliem saskaņojama ar attiecīgo inženierkomunikāciju tīkla pārvaldītāju individuāli vienojoties (piemēram, elektrības pieslēgums).

**8.** **Nosacījumi pašvaldības izsniegtās ielu tirdzniecības vai ielu tirdzniecības organizatora atļaujas darbības apturēšanai uz laiku vai anulēšanai**

8.1. Pašvaldība var pieprasīt, lai ielu tirdzniecības dalībnieks vai ielu tirdzniecības organizators pārtrauc darbību un atbrīvo tirdzniecības darbības vietu uz laiku, šādos gadījumos:

8.1.1. ja veicami remontdarbi un šo remontdarbu veikšanas vieta ir tieši saistīta ar ielu tirdzniecības vai ielu tirdzniecības organizēšanas atļaujā norādīto vietu;

8.1.2. ja ielu tirdzniecības vai ielu tirdzniecības organizēšanas vieta nepieciešama pašvaldības plānotu projektu īstenošanai;

8.1.3. tiek konstatēts, ka tirdzniecības vieta nav ierīkota atbilstoši Būvvaldes saskaņotajai vizualizācijai;

8.1.4. saņemts kompetento institūciju atzinums par komersanta pārkāpumiem tirdzniecības vietā, tai skaitā, ja tirdzniecība apdraud sabiedrisko kārtību un citu personu tiesības.

8.2. Noteikumu 8.1. punktā minētajos gadījumos atļaujas darbība tiek apturēta līdz attiecīgo procesu pabeigšanai vai attiecīgo nepilnību, vai pārkāpumu novēršanai.

8.3. Ja izsniegtā ielu tirdzniecības vai ielu tirdzniecības organizatora atļaujas darbība tiek apturēta uz laiku, pamatojoties uz šo Noteikumu 8.1.1. vai 8.1.2. apakšpunkta pamata, samaksātā pašvaldības nodeva tiek atmaksāta daļā par laiku, uz kuru atļauja tika apturēta.

8.4.  Pašvaldībai ir tiesības anulēt atļauju, ja:

8.4.1. tirdzniecības dalībnieks sniedzis nepatiesas ziņas atļaujas saņemšanai;

8.4.2. patvaļīgi ir mainīta tirdzniecības vieta vai tirdzniecības organizēšanas vieta;

8.4.3. bez saskaņošanas ar pašvaldību ir mainītas sākotnēji tirdzniecībai paredzēto preču grupas;

8.4.4. ielu tirdzniecības vai ielu tirdzniecības organizēšanas atļauja ir nodota citai personai;

8.4.5. nav ievērotas pašvaldības noteiktās prasības kārtības nodrošināšanai tirdzniecības vietā vai tirdzniecības organizēšanas vietā.

8.5. Anulējot tirdzniecības atļauju, iekasētā pašvaldības nodeva netiek atmaksāta.

**9. Tirgus statusa piešķiršanas kārtība un atcelšanas kārtība**

 9.1. Lai saņemtu pašvaldības saskaņojumu tirgus izveidošanai pašvaldības administratīvajā teritorijā, persona iesniedz pašvaldībā:

9.1.1. iesniegumu, norādot fiziskās personas vārdu, uzvārdu un personas kodu vai juridiskās personas nosaukumu un nodokļu maksātāja reģistrācijas numuru, adresi, kontakttālruni, elektroniskā pasta adresi;

9.1.2. tirgus izveides un darbības koncepciju (realizējamais preču sortiments, plānotais nodarbināto skaits un saimnieciskās darbības finanšu rādītāji u.tml. informācija);

9.1.3. zemes īpašuma vai lietošanas tiesību apliecinoša dokumenta kopiju (uzrādot oriģinālu);

9.1.4. ar pašvaldības Būvvaldi saskaņotu tirgus plānu ar tirdzniecības vietu izvietojumu un vizuālo risinājumu;

9.1.5. normatīvajos aktos noteiktajā kārtībā izstrādātus tirgus noteikumus.

9.2. Lēmumu par tirgus statusa piešķiršanu pieņem pašvaldības dome.

9.3. Pašvaldības dome ar lēmumu ir tiesīga atcelt tirgus statusu šādos gadījumos:

9.3.1. saņemts tirgus īpašnieka iesniegums par tirgus statusa atcelšanu;

9.3.2. izbeigta tirgus darbība;

9.3.3. tirgus īpašnieks, iesniedzot iesniegumu, sniedzis nepatiesas ziņas;

9.3.4. netiek ievērotas normatīvo aktu prasības.

**10. Saistošo noteikumu izpildes kontrole**

10.1. Kontrolēt Noteikumu izpildi un veikt administratīvā pārkāpuma procesu par Noteikumu 5.3. punktā noteikto aizliegumu neievērošanu līdz administratīvā pārkāpuma lietas izskatīšanai ir tiesīgas Jelgavas valstspilsētas pašvaldības iestādes “Jelgavas pašvaldības policija” amatpersonas. Administratīvā pārkāpuma lietu izskata pašvaldības Administratīvā komisija.

**11. Noslēguma jautājumi**

11.1. Atļauja, kas izsniegta līdz šo noteikumu spēkā stāšanās brīdim, ir derīga līdz tajā norādītā termiņa beigām.

11.2. Pašvaldības izdoto administratīvo aktu var apstrīdēt Administratīvā procesa likumā noteiktajā kārtībā.

11.3. Noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”.

11.4. Ar noteikumu spēkā stāšanos atzīt par spēku zaudējušiem Jelgavas pilsētas pašvaldības 2012.gada 26.janvāra saistošos noteikumus Nr.12-4 ”Kārtība, kādā tiek saskaņota un organizēta ielu tirdzniecība publiskās vietās” (Latvijas Vēstnesis, Nr.26, 15.02.2012.).

11.5. Ar noteikumu spēkā stāšanos atzīt par spēku zaudējušiem Jelgavas pilsētas pašvaldības 2012.gada 28.jūnija saistošos noteikumus Nr.12-19 ”Kārtība, kādā tiek piešķirts tirgus statuss un saskaņoti tirgus noteikumi” (Latvijas Vēstnesis, Nr.130, 17.08.2012.).

Domes priekšsēdētājs A.Rāviņš